Na podlagi drugega odstavka 14. člena Zakona o nujnih ukrepih za zagotovitev stabilnosti zdravstvenega sistema (Uradni list RS, št. 100/22) je Upravni odbor Zavoda za zdravstveno zavarovanje Slovenije na 3. izredni dopisni seji 16. 8. 2022 sprejel

**Sklep o določitvi seznama medicinskih pripomočkov,**

**pri katerih lahko izbrani osebni zdravnik prenese pooblastilo za predpisovanja na druge zdravstvene delavce**

1. člen

S tem sklepom se določa natančnejši seznam medicinskih pripomočkov za sanitarne ali gibalne potrebe zavarovanih oseb, za predpisovanje katerih lahko izbrani osebni zdravnik pisno pooblasti diplomirano medicinsko sestro oziroma diplomiranega zdravstvenika ali višjo medicinsko sestro oziroma višjega zdravstvenega tehnika.

2. člen

Seznam medicinskih pripomočkov iz prejšnjega člena je določen v Prilogi »Seznam medicinskih pripomočkov, pri katerih lahko izbrani osebni zdravnik prenese pooblastilo za predpisovanje na druge zdravstvene delavce«, ki je sestavni del tega sklepa.

3. člen

Ta sklep se objavi na spletni strani Zavoda za zdravstveno zavarovanje Slovenije in začne veljati naslednji dan po objavi.

Številka: 0072-21/2022-DI/1

Ljubljana, dne 16. avgusta 2022

Irena Ilešič Čujovič

predsednica Upravnega odbora

Zavoda za zdravstveno zavarovanje Slovenije